NaiveNeuron/SloPal huggingface dataset:
P. Hrušovský, predseda NR SR: (2003-09-17):
Chcem vás informovať, že včera sme prerušili rokovanie pri prerokúvaní vládneho návrhu zákona o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , a to rozpravou. Do rozpravy je písomne prihlásená pani poslankyňa Laššáková. Ešte predtým, ako jej udelím slovo, chcem informovať, že o ospravedlnenie svojej neúčasti na dnešnom rokovacom dni požiadali poslanci Juraj Blanár a Rudolf Žiak. Na zahraničnej  služobnej ceste sú poslanci Robert Fico a Vojtech Tkáč. Chcem, panie poslankyne, páni poslanci, vás poprosiť, aby sme teraz umožnili dokončiť rozpravu k prerokúvanému uvedenému vládnemu návrhu zákona. Po skončení rozpravy by sme pristúpili k hlasovaniu o prerokovaných bodoch programu 17. schôdze Národnej rady a po odhlasovaní týchto prerokovaných návrhov zákonov by sme rokovali o ďalších bodoch programu, tak ako sú uvedené v schválenom programe 17. schôdze Národnej rady Slovenskej republiky. Je všeobecný súhlas s takýmto postupom. Áno. Prosím pána  ministra, aby ako navrhovateľ zaujal miesto určené pre navrhovateľov, a prosím pána poslanca Ivanka, ktorý bol  poverený ako spoločný spravodajca, aby zaujal miesto pre spravodajcov. Nech sa páči, pani poslankyňa Laššáková, máte slovo.
P. Hrušovský, predseda NR SR: (2004-06-30):
P. Biroš, poslanec: Áno, áno. Podávam.
Krištúfková, Petra, poslankyňa NR SR (2023-02-07):
Ďakujem. Pán poslanec, nechcela som sa ja zbytočne v mojej rozprave motať okolo návrhu, ktorý ste podali vy, a to z dôvodu, aby som zbytočne neodpútala pozornosť od toho, čo je dôležité a dobré. Ale teda ani ty vo svojej rozprave si sa, ani si nespomenul slovkom tvoj návrh, ale veľmi dobre vieš prečo, pretože tvoj návrh nie je podaný vo finančnom pásme, ktoré by pokrylo suroviny a rodičia by museli na ne doplácať. Takže tvoj návrh by nepomohol. Po druhé, nemal ani potrebné ustanovenia a nebol ani prepracovaný. Napriek tomu, že ty vždy ideš do osobnej roviny, ja v tejto rovine končím, nenehám sa do toho vtiahnuť a ostanem v rovine vecnej. Všetko ostatné som vysvetlila v mojej rozprave a stačí len počúvať s porozumením.
Šeliga, Juraj, podpredseda NR SR (2020-12-01):
Ďakujem pekne. Keďže som ja ráno viedol schôdzu, o 9.40 som dostal informáciu, že pán minister tu, myslím, ešte nebol, s tým, že ešte sa pracovalo na nejakom návrhu, preto mi prišlo zbytočne vás tu držať, tak som vyhlásil prestávku do jedenástej s tým, že ako som porozumel, teraz pán poslanec Viskupič podal procedurálny návrh, ktorým požiadal plénum, aby presunul tento bod. To je vysvetlenie, ktoré som dostal, ktoré vám viem ponúknuť. Ďakujem.
Bugár, Béla, podpredseda NR SR (2017-03-21):
Pani poslankyňa Verešová.
Viskupič, Jozef, poslanec NR SR (2012-06-21):
Ďakujem za faktické poznámky. Ja len doplním, skutočne sa mi zdá, že je to nedôstojné, a ten moment tejto nočnej rozpravy považujem aspoň za malé víťazstvo toho, že názor, ktorý ide proti tomu, aby sme tento mechanizmus prijali, musí byť diskutovaný aj po devätnástej hodine a dúfam, že svedomie a presvedčenie ľudí, ktorí nás posunuli do tejto hodiny aj v duchu toho, že pravdepodobne sa chystajú tento mechanizmus podporiť, bude skúšaný nie nami, ale budúcnosťou, a že odpoveď na ňu im dlho a dlho vo svedomí nedá spať. Ďakujem.
Laššáková, Jana, podpredsedníčka NR SR (2015-09-24):
Pán poslanec Daniš, nech sa páči.
Novotný, Viliam, poslanec NR SR (2014-10-28):
Ďakujem pekne všetkým kolegom, ktorí na mňa reagovali. K pánovi poslancovi Podmanickému. Samozrejme, ja ho ani nejdem presviedčať ani nútiť mu môj pohľad. Chcel som ho len prezentovať, ako vnímam ja tento poslanecký návrh zákona. Čo sa týka toho, či by to mal byť 28. alebo 30. október, včera som o tom zhodou okolností diskutoval s historikmi, lebo bol som na pripomenutí pamätného odporu Slovenskej armády, ale aj partizánov a francúzskych partizánov pri Strečne, ktoré organizovala francúzska ambasáda. A bol tam aj pán riaditeľ Múzea Slovenského národného povstania. Presne o tom sme diskutovali, či by to nebolo predsa len lepšie, keby to bol ten 30. október. Ale osobne si myslím, že je to diskusia na úrovni, že kedy sa vlastne skončila tá druhá svetová vojna, či to bolo 5. mája alebo 8. mája, alebo 9. mája. Rusi hovoria, že to bolo deviateho, lebo majú posunutý čas. Čiže z tohto pohľadu si myslím, že toto až tak veľmi dôležité nie je. To, čo som chcel vo svojom vystúpení demonštrovať a povedať, a zareagoval na to aj pán poslanec Mikloško, je skutočnosť, že aj slovenskí politici, ktorí v tom čase pôsobili na území Slovenska alebo, presnejšie, Horných Uhier, aby som bol úplne presný, podporovali vznik česko-slovenského štátu, či už to bol Vavro Šrobár alebo Ferdinand Juriga, ktorý je, povedzme, bližší Andrejovi Hlinkovi a Ľudovej strane alebo Slovenskej ľudovej strane neskoršej. Povedal som to preto, že to nemalo politický rozmer. Malo to národno-štátny rozmer. Tí politici sa k tomu hlásili, pretože cítili v tom záchranu slovenského národa, odhliadnuc od toho, či boli skôr ľavicovo, pravicovo, klerikálne orientovaní, či boli katolíci alebo evanjelici. A v tom je podľa mňa význam Milana Rastislava Štefánika a tohto dňa v našich dejinách. Ďakujem pekne.
P. Csáky, podpredseda vlády SR: (2002-04-03):
Ďakujem pekne, dámy a páni ešte raz a prosím o pozitívne stanovisko k tomuto materiálu. Som toho názoru, že skutočne je to dielo, ktoré môže určovať základné smery rozvoja našej spoločnosti v tomto desaťročí. Ďakujem pekne.
Bugár, Béla, podpredseda NR SR (2018-02-01):
Nech sa páči, prezentujme sa, hlasujeme o týchto bodoch. (Hlasovanie.) Prítomných 138 poslancov, za 48, proti 34, zdržalo sa 56 poslancov. Tieto body, 12, 14 a 15, neboli schválené.
Šeliga, Juraj, podpredseda NR SR (2020-11-05):
Ďakujem. Prezentujme sa, prosím, a hlasujme. (Hlasovanie.) Prítomných 114, za 83, proti 0, zdržalo sa 31, hlasovali všetci prítomní. Konštatujem, že tento návrh sme posunuli do tretieho čítania . Nech sa páči.
Tomáš, Erik, poslanec NR SR (2019-06-26):
Vážený pán predsedajúci, kolegyne, kolegovia, v rozprave vystúpila jedna pani poslankyňa. Pán predsedajúci, dajte, prosím, hlasovať, že Národná rada sa v súlade s rokovacím poriadkom uzniesla prerokovať predložený návrh zákona v druhom čítaní.
Kaščáková, Renáta, poslankyňa NR SR (2019-06-25):
No, pán Mazurek, prejav hodný naozaj nejakého dobrého mítingu, tam si môžete chrliť takú síru a šíriť túto svoju paniku, ale myslím si, že na pôde parlamentu to bolo trošku prehnané. Prečo by sme, pre boha živého, išli niečo rozvracať? Ja ešte raz a možno navždy by som rada povedala, čo znamená vypustenie toho bodu tej prednosti, že štátny jazyk má prednosť pred ostatnými jazykmi. No podľa ústavy na území Slovenskej republiky je štátnym jazykom slovenský jazyk. Používanie iných jazykov než štátneho jazyka v úradnom styku ustanoví zákon. To znamená, ešte raz, v úradnom styku sa bude naďalej používať štátny jazyk, platí to o komunikácii ako u cirkví, tak u obcí, tak u proste lekárov, zdravotnej, pedagogickej dokumentácie a tak ďalej. Na tom nič nemeníme. A všetky tieto panické vyjadrenia, že my to tu ideme zrušiť, sú absolútne nepravdivé. Jediné, čo ideme robiť, je, že ideme odstrániť to slovo prednosť, preto my nechceme zrušiť prednosť štátneho jazyka v úradnom styku, lebo to by sme ani nemohli urobiť, lebo to je zabezpečené cez ten § 3 používanie štátneho jazyka v úradnom styku. My chceme zrušiť len tú absolútnosť, ktorá sa jednoducho a už to prax ukazuje, že sa nedá vo všetkých dôsledkoch zabezpečiť, a preto je úplne zbytočné tam takéto ustanovenie jednoducho mať. Samozrejme, že veď doma si môže rozprávať každý, ako chce, ide nám naozaj len o tie úrady, aby tam naozaj tá prednosť toho štátneho jazyka zostala a to všetko ostatné nech sa riadi normálnym, bežným životom ako... (Prerušenie vystúpenia časomerom.)
A. Belousovová, podpredsedníčka NR SR: (2007-06-28):
Ďalej s interpeláciou vystúpi pani poslankyňa Tóthová, nech sa páči. (Hlasy v pléne.) Takže ospravedlňujem sa, teraz s interpeláciou vystúpi pán poslanec Mečiar. Nech sa páči, pán poslanec.
Pellegrini, Peter, predseda NR SR (2023-12-06):
Ďakujem pekne. Na vaše vystúpenie neevidujem žiadnu faktickú poznámku, preto vyhlasujem všeobecnú rozpravu o tomto bode za skončenú. Pán minister nesignalizuje, že by sa chcel v rozprave, k rozprave vyjadriť. Pán spravodajca takisto nie, preto prerušujem rokovanie o tomto bode programu. Pán minister, vyčerpali sme čas, je presne 20.00 h., takže v tomto prípade už, keďže nezačali sme, nemôžem vám udeliť slovo. Prerušujem rokovanie Národnej rady do zajtra do deviatej hodiny, kde budeme pokračovať bodom pána ministra financií v prvom čítaní o vládnom návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie. Ráno o deviatej poprosím aj pána poslanca Radomíra Šalitroša, aby bol o deviatej ráno k dispozícii ako spravodajca, aby sme mohli hneď o deviatej začať rokovanie. Ďakujem veľmi pekne. Prajem vám všetkým príjemný večer. (Prerušenie rokovania o 20.00 hodine.)
Laššáková, Jana, podpredsedníčka NR SR (2013-06-05):
Pán poslanec Osuský, nech sa páči.
Figeľ, Ján, podpredseda NR SR (2015-05-26):
Ďakujem pekne. Dávam teraz slovo spravodajcovi, ktorého určil navrhnutý gestorský výbor, pre obranu a bezpečnosť, pánovi poslancovi Mariánovi Kovačócymu, aby predniesol stanovisko. Nech sa páči.
Zmajkovičová, Renáta, podpredsedníčka NR SR (2012-06-26):
Pán poslanec Mikloško.
J. Jasovský, poslanec: (2004-10-27):
Otázka zdravého rozumu, už mnohí kolegovia na túto tému hovorili, naozaj je škode, že zdravý rozum kdesi chýbal a ja som sa asi mohol rozkrájať v tomto parlamente aj v predchádzajúcom období, keď som prosil, žobral o to, nezastavujte výstavbu diaľnic, všetky nástroje sú, vedeli sme spôsoby financovania, vôbec nie drahé, poznali sme nástroje, akým spôsobom bolo možné výstavbu diaľnic realizovať, boli tu firmy, ktoré mali nakúpené zdroje, ktoré už mali splatené mnohé lízingy, to znamená, naozaj cena kilometra výstavby diaľnic začínala klesať, bolo to naozaj úžasné, čo sa na Slovensku v tom čase podarilo robiť. No škoda. Z mojich vystúpení by možno boli skriptá, ktoré by sa dali dnes čítať. Škoda, stratili sme mnohé roky a ja som presvedčený, že existuje a dali by sa spočítať straty, ktoré vznikli v objemoch priemyselnej výroby na základe toho, že sem investori na Slovensko neprišli. Viete, v tejto súvislosti je to taká debata, ktorá sa mi už začína páčiť, že tento parlament už sa nespamätáva, neriadi len podľa toho, či koaličná rada rozhodla, alebo nie, ale dnes diskutujeme. Mne sa strašne páčila definícia, že aj pohľad na krajinu je krajší počas jazdy po diaľnici ako počas jazdy po ceste tretej triedy. To bolo naozaj niečo, naozaj niečo veľmi pekné. Na výbore sme nezaujali stanovisko k tomuto návrhu, pretože tých pripomienok sme mali naozaj veľa a je dobré, že teraz v túto chvíľu o tomto hovoríme. Ale spomeniem len poslednú vec, za týchto desať sekúnd, ktoré ešte mám, bol posmech, že na Slovensku bola Schifferová pri otváraní diaľnice, ale nikto nepovedal, že keď tu bola Schifferová, televízne stanice na Slovensku, v Európe priniesli to, že Slovensko stavia diaľnice, a to bolo dôležité. (Potlesk.)
Dostál, Ondrej, poslanec NR SR (2018-02-08):
Navrhujem hlasovať o návrhu zákona v utorok o 11.00 hod.
Valocký, Jozef, poslanec NR SR (2022-11-15):
Ďakujem pekne, pán podpredseda. Pán poslanec Šefčík, som úprimne rád, že ste vystúpil a vlastne ste za ministra tu hovoril, čo sa týka o migrantoch, a vašu, vašu rozpravu by som rozdelil na dve časti. Tá o migrantoch bola kratšia, a hovorili ste o tých migrantoch, ktorí idú zo Sýrie a tak ďalej. Ak sú to normálni migranti utekajúci pred vojnou, prečo nejdú normálnym prechodom? Však tie prechody hraničné sú otvorené. Veď tam nie je žiadny problém. To druhé vystúpenie bolo vaše, že ste dourážal tu viacerých kolegov, vašich kolegov poslancov, a na to by som povedal, pán poslanec, že je mi vás úprimne ľúto. Som lekár, ale žiadne lieky vám doporučovať nebudem, ale doporučil by som vám dnes večer, keď prídete domov, zapáľte si sviečku, pomodlite sa, pozrite sa do zrkadla a zamyslite sa nad sebou. Ďakujem.
Pollák, Peter, poslanec NR SR (2024-01-24):
Ďakujem pekne za slovo, pán predsedajúci. A ďakujem aj vám, pán poslanec Sabo. A úplne presne ste zacielili, že riešime veci, ktoré sme nemali riešiť skráteným legislatívnym konaním a nemali sme nahrádzať medzirezortné pripomienkové konanie touto rozpravou. Napriek tomu musíme, pretože súčasná koalícia pri čo najrýchlejšej snahe získať kontrolu nad všetkými orgánmi, dosadiť si tam svojich ľudí a okamžite zmeniť Trestný zákon, znížiť sadzby či zrušiť špeciálnu prokuratúru, aby ich nominanti neboli vyšetrovaní, akosi zabudli na to, aký je štandardný legislatívny proces. Táto vláda rieši veci, ktoré nie sú potrebné, a rieši ich spôsobom, ktoré sú do slova a do písmena protizákonné. Na druhej strane veci, ktoré by sme mali riešiť, problémy, ktoré potrebujú okamžité a rýchle riešenia, proste neriešime. Nerieši sa napríklad zdravotníctvo, nerieši sa vzdelávanie rómskych detí, nerieši sa infringement za vzdelávanie rómskych detí, za ktoré nám hrozí obrovská pokuta, na ktorú sa poskladajú všetci občania tejto krajiny. A toto je taká mantra súčasnej koalície, prioritou aj oproti rozpočtu bolo založenie nového ministerstva pre ľudí, možnosti pre zmenu šéfov úradov či zvýšenie poplatkov na úradoch rôznych platieb, či zvýšenie daní pre obyčajných ľudí. A väčšina návrhov, ktoré aj teraz riešia, ani nie sú medzi prioritami z programového vyhlásenia vlády, tejto vlády. Podľa toho, čo sme teda zatiaľ videli, je prioritou novej vlády hľadanie či vytváranie pozícií pre svojich kamarátov, zdaňovanie obyčajných ľudí a ničenie akýchkoľvek nepriateľov, ktorí im môžu stáť ešte v ceste. Ešte raz, pán poslanec Sabo, veľmi pekne ďakujem za vašu rozpravu
M. Číž, podpredseda NR SR: (2008-07-01):
Pán spravodajca nechce reagovať? Ďakujem pekne. Prerušujem rokovanie o tomto bode programu. Kolegyne, kolegovia, máme tu ešte návrh na vyslovenie súhlasu s medzinárodnou dohodou, to je teoreticky veľmi krátke. Je súhlas ho prerokovať. Takže ďakujem pekne. Pani ministerka, tak ak ešte teda môžete veľmi rýchlo vzhľadom na časovú tieseň, lebo zas niektorí musia  odísť, uviesť tento návrh medzinárodnej dohody. Prečítam ho teda. Ide o návrh na vyslovenie súhlasu Národnej rady Slovenskej republiky s prístupom Slovenskej republiky k Dohode o uplatňovaní ustanovení Dohovoru Organizácie Spojených národov o morskom práve z 10. decembra 1982 o ochrane a využívaní transzonálnych populácií rýb a populácií rýb migrujúcich na veľké vzdialenosti (tlač 628). Je to druhé a tretie čítanie. Pani ministerka, ak teda stíhate, poprosím, keby ste tento návrh na vyslovenie súhlasu uviedli.
Plevíková, Zuzana, poslankyňa NR SR (2024-10-23):
Najprv pristúpime k hlasovaniu o bodoch zo spoločnej správy. Dajte, prosím, hlasovať o bodoch 1 až 7 s odporúčaním gestorského výboru schváliť.
P. Paška, predseda NR SR: (2008-09-10):
(Hlasovanie.) 133 prítomných, 84 za, 49 sa zdržalo. Návrh sme postúpili do druhého čítania.
B. Bugár, podpredseda NR SR: (2003-12-03):
(Hlasovanie.) Prítomných 135 poslancov, za návrh 124, hlasovania sa zdržali 10, nehlasoval 1. Konštatujem, že tento pozmeňujúci návrh pána poslanca Farkasa sme schválili. Nech a páči, pán predseda.
Grendel, Gábor, podpredseda NR SR (2020-09-22):
Takže končím možnosť prihlásiť sa s faktickými poznámkami. Osem poslancov prihlásených, končím možnosť teda. Prvý, pán poslanec Linhart.
Hrušovský, Pavol, predseda NR SR (2011-12-21):
Vyhlasujem rozpravu o tomto bode programu za skončenú. Pani poslankyňa Aštaryová, chcete sa vyjadriť? Nie. Pristúpime k hlasovaniu v druhom a treťom čítaní o vrátenom zákone o platových pomeroch niektorých ústavných činiteľov, ktorý pán prezident predložil na opätovné prerokovanie. Prosím vás, aby ste uviedli hlasovanie o jednotlivých návrhoch.
Brisudová, Martina, poslankyňa NR SR (2020-11-04):
Vážený pán predsedajúci, v rozprave vystúpila poslankyňa Brisudová a poslanec Gyimesi, ktorý podal jeden pozmeňujúci a doplňujúci návrh. Keďže bol pozmeňujúci a doplňujúci návrh poslanca Gyimesiho podaný včera, pán predsedajúci, dajte, prosím, hlasovať o skrátení lehoty podľa § 83 ods. 4 rokovacieho poriadku.
Paška, Pavol, predseda NR SR (2014-07-08):
(Hlasovanie.) 137 prítomných, 74 proti, 63 sa zdržalo. Tento bod sme neschválili.
Vörös, Péter, poslanec NR SR (2015-10-06):
Ďakujem za slovo. Vážený pán predseda Národnej rady, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, podpredseda NR SR: (2002-02-07):
Teraz dávam slovo pánovi poslancovi Ošváthovi, ktorého poveril gestorský výbor, aby informoval Národnú radu o prerokúvaní tohto návrhu ústavného zákona vo výbore pre obranu a bezpečnosť. Pán poslanec Ošváth, nech sa páči. P. Ošváth, poslanec: Vážený pán predsedajúci, vážený pán minister, kolegyne, kolegovia, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vystúpil pri prvom čítaní k vládnemu návrhu ústavného zákona o bezpečnosti štátu v čase vojny, vojnového stavu, výnimočného stavu a núdzového stavu ako spravodajca určený navrhnutým gestorským výborom – Výborom Národnej rady Slovenskej pre obranu a bezpečnosť. Úvodom vás chcem informovať o skutočnosti, že predmetný vládny návrh bol doručený poslancom Národnej rady Slovenskej republiky dňa 11. januára 2002, čím boli splnené podmienky určené § 72 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, t. j. doručenie návrhu zákona najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil, že návrh zákona spĺňa náležitosti podľa § 70 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, a podľa legislatívnych pravidiel zaradil ho na rokovanie tejto 54. schôdze Národnej rady Slovenskej republiky do prvého čítania. Ako spravodajca Národnej rady Slovenskej republiky k tomuto prvému čítaniu si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a v § 68 zákona č. 350/1996 Z. z. o rokovacom poriadku Národnej rady Slovenskej republiky v znení neskorších, ako i náležitosti určené v legislatívnych pravidlách. Vážené panie poslankyne, vážení páni poslanci, predkladaný návrh ústavného zákona o bezpečnosti štátu v čase vojny, vojnového stavu, výnimočného stavu a núdzového stavu obsahovo vychádza z bezpečnostnej stratégie Slovenskej republiky a sleduje zaručenie bezpečnosti štátu, naplnenie programového vyhlásenia vlády v snahe získať plnohodnotné členstvo v Severoatlantickej aliancii. Predpokladám, že prípadné zmeny a spresnenia vládneho ústavného návrhu zákona, ktoré budú predložené najmä v rozprave v rámci druhého čítania vo výboroch Národnej rady Slovenskej republiky, prispejú k dopracovaniu tohto vládneho návrhu ústavného zákona. Vzhľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky v zmysle § 73 ods. 3 písm. c) zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov uzniesla na tom, že po rozprave odporučí vládny návrh ústavného zákona o bezpečnosti štátu v čase vojny, vojnového stavu, výnimočného stavu a núdzového stavu prerokovať v druhom čítaní. Prosím, pán predsedajúci, aby ste otvorili všeobecnú rozpravu k tomuto návrhu.
Hrušovský, Pavol, podpredseda NR SR (2011-07-12):
Panie poslankyne, páni poslanci, budeme pokračovať v popoludňajšom rokovaní deviateho dňa 20. schôdze Národnej rady Slovenskej republiky ďalšími bodmi programu, ktoré sú zaradené na 20. schôdzu. Ako prvý v poradí je vládny návrh zákona, ktorým sa mení a dopĺňa zákon 483/2001 Z. z. o bankách a o zmene a doplnení niektorých zákonov, ktorý prerokovávame ako tlač 394. Prosím, aby z poverenia vlády Slovenskej republiky predmetný vládny návrh zákona uviedol a odôvodnil pán podpredseda vlády a minister financií Ivan Mikloš. Pán podpredseda vlády, máte slovo. (Rokovanie o vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov , tlač 394.)
T. Cabaj, podpredseda NR SR: (2010-02-02):
Vyhlasujem rozpravu za skončenú. Pani ministerka, nech sa páči, chcete sa vyjadriť? Áno.
Kollár, Boris, predseda NR SR (2023-02-01):
Prosím, prezentujme sa a hlasujeme o skrátení lehoty. (Hlasovanie.) Prítomných 132 poslancov, za 80, proti 12, zdržalo sa 39, nehlasoval 1. Uvedený návrh sme schválili.
Laurenčík, Milan, podpredseda NR SR (2020-07-09):
Pani poslankyňa, doplňujúca otázka mala končiť otáznikom a otázkou. Pre budúcnosť. Ďakujem. Ďalšiu otázku položil pán poslanec Tomáš Šudík, je v sále. Je? Nevidím ho. (Reakcie u pléna.) Takže prepadá poradie. Ďalšia otázka je opäť od pani poslankyne Zity Pleštinskej, na ministerku kultúry Slovenskej republiky Natáliu Milanovú a znie: „Má ministerstvo kultúry plán, ako pomôcť kultúrnym inštitúciám, ktoré v období COVID-19 prišli o príjmy, pretože sa týždenná návštevnosť radikálne znížila, keďže mnohé pamiatky prišli o hromadné návštevy škôl, klubov dôchodcov a pútnikov?“ Pani ministerka, máte päť minút na odpoveď.
Pellegrini, Peter, predseda NR SR (2015-11-25):
Prezentujme sa a hlasujme o tomto návrhu. (Hlasovanie.) Prítomných 138 poslancov, za hlasovalo 79, proti bol 1 poslanec, zdržalo sa 56 poslancov, nehlasovali 2. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy. Vyhlasujem rozpravu za skončenú. Pani spravodajkyňa.
Nicholsonová, Lucia, podpredsedníčka NR SR (2016-04-20):
Pán poslanec Sopko, nech sa páči.
Hrnčiar, Andrej, podpredseda NR SR (2016-09-23):
Pán poslanec Rajtár.
Mazurek, Milan, poslanec NR SR (2020-07-23):
... keď sa postavíte, tak už rúško mať musíte. Toto sú veci, ktoré vymyslí Ústredný krízový štáb, hlavný hygienik a premiér Slovenskej republiky Igor Matovič. Sedíte, rúško mať nemusíte, vtedy sa korona nešíri. Postavíte sa, už rúško mať musíte, lebo už sa šíri. (Neutíchajúci ruch v sále a zaznievanie gongu.) A toto my máme dodržiavať! Toto je tá inteligentná vláda! Akože, kolegyne, kolegovia, ale naozaj toto nemôžte myslieť vážne. (Reakcia z pléna a prerušenie vystúpenia predsedajúcim.)
Brocka, Július, poslanec NR SR (2010-11-03):
Vrátiť zákon na dopracovanie. Myslím, že je to identický návrh ako predchádzajúci.
Suja, Miroslav, poslanec NR SR (2023-02-17):
Ďakujem za slovo, pán podpredseda. Nestihol som vo faktickej, tak som sa prihlásil do rozpravy, bude to veľmi rýchle. Pán Šíbl, nie história posúdi vaše kroky, že či ste konal správne, alebo nesprávne, ale orgány činné v trestnom konaní, pre ktoré sa už zbierajú materiály, kde podľa posledných informácií, čo som sa stretol s ľuďmi z národného meteorologického ústavu a ďalších, ktorí sídlia v tých budovách dookola, vy riadite organizovanú skupinu spolu s Kičom, nie Budaj, že Budaj je neschopný, on to len zakrýva, že vy ste tá hlava, máte tam tím ľudí, ktorý ste si všade podopĺňal, ako je nejaká Koníková, rodená Jančíková, a podobne, ľudí, ktorých vy musíte živiť, chovať, a na rôznych sedeniach s týmito ľuďmi sa bežne hovorí, a nehovorím už o tej BROZ-ke, sa bežne hovorí, že neviete zdokladovať ani jeden milión, a nie tie desiatky miliónov, ktoré ste dostali. To znamená, že budem veľmi rád, keď nezávislá polícia, nie Mikulcova, lebo ten vás zakryje, to je samozrejmé, je to váš minister, ale v budúcnosti bude môcť vyšetriť všetky tieto vaše zlodejstvá pod nejakou záštitou záchrany životného prostredia, mokradí a neviem čoho všetkého. A konečne ľudia ako vy, ktorí sú čistí ekoteroristi, ktorí nemajú vôbec žiadnu hanbu nabaľovať sa miliónom na úkor celého životného prostredia. Vy tú prírodu a tých ľudí na tom vidieku, ktorí žili generácie v súlade s prírodou, zabíjate, nieže pomáhate. Som rád, že sa na toto zbierajú dôkazy. Som rád, že ľudia zdvihli hlavu a vedia, že teraz nespravia nič, ale, pán Ča... pán... Šíbl, nie história, nie história, pár mesiacov a príde na ľudí ako na vás, aby ste sa zodpovedali, aby ste poukázali na každý cent, ktorý ste minuli, na každý cent. A to všetko ste nastvárali. Čo ste kryli, čo vám bolo jedno a na tom, kde sa dalo zarobiť, ste zarobili. Ste hanbou poctivých ochranárov, ktorí tu zadarmo chodia, ktorí zadarmo si kupujú baterky, aby vymenili do pascí, aby sledovali životné prostredie, prírodu a živočíchy, ktoré tam žijú. Nie, vy ste človek a vami ľudia obklopení, ktorí sa na tom len a len nabaľujete.
Gröhling, Branislav, minister školstva, vedy, výskumu a športu SR (2022-06-23):
Vážený pán predsedajúci, vážený pán poslanec, dovoľte mi, aby som vám prečítal odpoveď od pána ministra zahraničných vecí, pána Korčoka. Ide o trestnoprávnu otázku, ktorá sa riadi právnym poriadkom Spojených štátov amerických a Spojeného kráľovstva vrátane procesu extradície do Spojených štátov. Pokiaľ pre skutkovú podstatu trestného činu, pre ktorý je Assange stíhaný, podľa právneho poriadku USA môže byť uložený aj takýto trest. Máme dôveru v nezávislé a dôsledné vyšetrenie a posúdenie prípadu justičnými orgánmi oboch krajín, a teda aj plného rešpektovania ľudských práv obvineného v oboch krajinách. Skončil som. Pán poslanec, asi vám to dám, aby ste si to vedeli prečítať ešte raz, lebo som sa koktal.
Pellegrini, Peter, predseda NR SR (2024-01-24):
Pani poslankyňa Stohlová.
B. Bugár, podpredseda NR SR: (2003-09-24):
Pani poslankyňa Demeterová, nech sa páči. M. Demeterová, poslankyňa: Pán poslanec, najskôr som vás chcela pochváliť a chcela som povedať, či to krásne slohové cvičenie vám niekto pripravil, alebo či ste si ho pripravili sám, ale chcela som zareagovať na to, že pokiaľ sledujem vašu prácu vo výbore pre sociálne veci a bývanie, na rozdiel od pána poslanca Blajska, pána poslanca Buriana, pani Angyalovej sa tam neozvete, nedáte žiadny pozmeňujúci návrh, ba dokonca, ak ja som dala podobný návrh, ako dnes predkladáte vy, aby štát platil za matky s deťmi na materskej dovolenke do šiestich rokov, vy ste hlasovali proti tomuto návrhu a dnes nám tu predkladáte, aby štát platil za matky do piatich rokov. A vy budete kritizovať moje svedomie? Ešte chvalabohu, že o mojom svedomí nerozhodujete vy. (Potlesk.)
M. Číž, podpredseda NR SR: (2008-10-28):
S reakciou na faktické poznámky pani poslankyňa Biró má slovo.
Fecko, Martin, poslanec NR SR (2012-07-02):
Ďakujem. Áno, Erika, sto percent s tebou súhlasím, že bude to o tých koordinátoroch, a ja hovorím o zodpovedných koordinátoroch, ktorí to musia zvládnuť, lebo ináč my si tu môžeme maľovať, čo chceme, je to o tej kontrole stále, a to je jedno, či sme v Národnej rade, alebo sme, kopeme kanály, alebo čistíme lesy. Toľko z mojej strany. Ďakujem.
Fronc, Martin, poslanec NR SR (2015-03-12):
Len jednou vetou, tento návrh vrele podporujem.
Jurzyca, Eugen, poslanec NR SR (2017-09-07):
Ďakujem pekne, pán predsedajúci, za slovo. Dobré, Ondro Dostál, ako sme si zvykli, opäť uviedol fakty a postrehy, ktoré doteraz v rozprave nezazneli a boli dôležité. Možno by som ešte pridal jeden, ktorý sa týka, v úvodzovkách, najlepšieho ministra práce a sociálnych vecí Jána Richtera. To je minister, ktorý za čias, keď bol významným funkcionárom SMER-u, ktorý vládol vtedy a za čias svojich pontifikátov nechal navŕtať diery do zabezpečenia slovenských dôchodcov na starobu, vážne diery do II. piliera, kde mali ľudia nasporené peniaze, lebo bolo treba minúť tie peniaze napríklad na stimuly a daňové úľavy spriateleným firmám, hnedé uhlie a podobne. Čiže minister Richter nechal za svojho obdobia to, aby sa menilo Slovensko na krajinu, v ktorej z hľadiska dlhodobého zabezpečenia dôchodcov na starobu sme včera zjedli to, čo sme mali na zajtra.
Šeliga, Juraj, podpredseda NR SR (2021-03-30):
Ďakujem pekne. Ako ďalšia je pani poslankyňa Tabák. Nie je v sále, prepadá jej poradie. Pán poslanec Kollár, nech sa páči.
Danko, Andrej, predseda NR SR (2016-10-11):
Ďakujem. Reakcia na faktické poznámku, na faktickú poznámku, pán poslanec Zsolt Simon.
Hraško, Juraj, poslanec NR SR (2015-12-02):
Ďakujem pekne, pán predseda. V rozprave nevystúpil nikto, neodzneli žiadne procedurálne návrhy, preto vás poprosím, aby ste dali podľa § 7 ods. 3 písm. c) hlasovať o tom, že sa Národná rada Slovenskej republiky uzniesla na tom, že prerokuje predmetný návrh zákona v druhom čítaní.
Laššáková, Jana, podpredsedníčka NR SR (2012-07-02):
Pán poslanec Viskupič, nech sa páči.
Dostál, Ondrej, poslanec NR SR (2020-10-13):
Pani poslankyňa Cigániková, myslím, že si veľmi dobre vysvetlila, prečo je tento zákon potrebný, ilustroval by som to na dvoch veciach, ktorých si sa aj ty dotkla. Jednak to spomínané novozavádzané opatrenie, že bude môcť Úrad verejného zdravotníctva vydať opatrenie, ktorým podmieni vstup do prevádzkových priestorov poskytovateľov služieb a zamestnávateľov registráciou určitých osobných údajov. Tak, samozrejme, že toto nie je opatrenie na nejaké orwellovské sledovanie občanov, ako sa tu niektorí zatiaľ neprávoplatne odsúdení poslanci domnievajú, ale je to opatrenie, ktoré umožňuje mäkšiu formu zásahu do základných práv a slobôd. Lebo môžeme zavrieť všetky prevádzky, zakázať všetky prevádzky, aby sme, aby sme zamedzili tomu kontaktu, alebo to môžme robiť mäkším spôsobom, menej zasahujúcim do práv a slobôd, že prevádzky ostanú otvorené, akurát budú zhromažďovať, zhromažďovať určité údaje. A myslím si, že tak majitelia tých prevádzok, ako aj zákazníci uprednostnia tú mäkšiu formu, pokiaľ z epidemiologického hľadiska bude táto mäkšia forma možná, a ten zásah do základných práv a slobôd bude menej tvrdý. Druhá vec. Áno, ideme tu naprávať veci, ktoré sa mali napraviť už dávnejšie, ale najväčší problém s tými opatreniami je, že sú právne nejasné. Ale ony sú tak právne nejasné úplne od začiatku. Od roku 2007, kedy za prvej Ficovej vlády tento zákon bol schválený. Za prvej Ficovej vlády bol schválený zákon, ktorý doteraz nikto nenapravil, umožňoval nejasné opatrenia a my to teraz ideme napraviť.
Majorová Garstková, Jana, poslankyňa NR SR (2023-05-17):
Ďakujem pekne za slovo. Pôvodne sme s kolegami chceli predložiť iný pozmeňovací návrh, ale nechávame si ho v zákone o Horskej záchrannej službe, ktorý, ktorý je súčasťou tejto schôdze tiež. Takže predkladám len krátky pozmeňujúci návrh. Pozmeňujúci a doplňujúci... Odôvodním ho najprv. Vzhľadom na úlohy Horskej záchrannej služby vo vzťahu k bezpečnosti osôb pohybujúcich sa v horských oblastiach, ktoré sú zadefinované v § 3 zákona o Horskej záchrannej službe, navrhujeme, aby sa v procese zápisu turistickej trasy do registra vyžadovalo záväzné stanovisko Horskej záchrannej služby. Jedná sa o územie, ktoré je vymedzené v zákone o Horskej záchrannej službe, na ktorom Horská záchranná služba organizuje a vykonáva záchrannú činnosť, vykonáva preventívne opatrenia súvisiace s bezpečnosťou osôb, vydáva pokyny, týkajúce sa bezpečnosti osôb v horskej oblasti a plní ďalšie úlohy ustanovené zákonom. Teraz prečítam návrh. Pozmeňujúci a doplňujúci návrh poslancov Národnej rady Slovenskej republiky Jany Majorovej Garstkovej a Lukáša Kyselicu k návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov, tlač 1391. Návrh skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov sa mení a dopĺňa takto: 1.V čl. I § 9 ods. 1 šiestej vete sa za slová „súčasťou žiadosti je aj“ vkladá slovo „záväzné“.
Sabo, Michal, poslanec NR SR (2024-01-24):
Ďakujem za slovo, pán predsedajúci, aj vám, kolega, za vašu vystúpenie. Spomínali ste – v úvodzovkách – našich ľudí, niektorí „naši ľudia“ sú aktérmi aj tej bájnej odbornej diskusie k Suskovej novele, keďže podľa medializovaných informácií návrh tejto novely, o ktorom tu... o ktorej tu rokujeme sami so sebou, písal napríklad advokát David Lindtner, ktorý je obžalovaný v kauze Víchrica, alebo štátny tajomník ministerstva spravodlivosti pán Pavol Gašpar, no ale pokračujme a menujme aj ďalšie kauzy, ďalšie mená, pretože aj o nich by sme sa mali rozprávať, aby náhodou neostali opomenutí a opomenuté. Spomenúť si môžeme napríklad, ako špeciálna prokuratúra svojmu niekdajšiemu dlhoročnému šéfovi Dušanovi Kováčikovi ešte v 2021 zaistila všetok majetok v kauze Očistec, môžeme si spomenúť napríklad na nekonečný príbeh kauzy Fatima, kde ide o trestné stíhanie bývalej štátnej tajomníčky ministerstva spravodlivosti za SMER pani Moniky Jankovskej, tam ide vlastne o kauzu sporov o trenčiansky bar Fatima, tam sa vraj museli diať brutálne veci, o tom by mohol byť aj film, prokurátor Úradu špeciálnej prokuratúry pani Moniku Jankovskú v tomto prípade ešte v roku 2021 obžaloval z vydierania. Môžeme si porozprávať a spomenúť len tak letmo napríklad na kauzu Gorila, tam menovite Jaroslav Haščák a mnohí, mnohí ďalší. Môžeme si pripomenúť pána Radka Kuruca, ktorý je obžalovaný v kauze Mýtnik z brania úplatku, tak z toho, ten postúpil kariérne dokonca, z toho koalícia spravila predsedu predstavenstva Slovenskej záručnej a rozvojovej banky. A môžeme takto aj v ďalších faktických poznámkach menovať ďalšie a ďalšie mená a ďalšie kauzy, o ktorých by sme sa mali rozprávať, aby sme si teda pripomenuli „našich ľudí“ a tri vlády Roberta Fica.
Zahorčák, Viliam, poslanec NR SR (2022-03-30):
Ďakujem pekne za slovo. Pani kolegyňa Saková, vo svojom vystúpení si spomínala aj dobrovoľných hasičov, hovorila si o tom, že na Slovensku ich je okolo 30-tisíc, že sú pripravení a ochotní podieľať sa na riešení aj tohto problému. Chcem tvoje slová potvrdiť, pretože z pozície mesta Michalovce máme túto skúsenosť. Keď sme, budem o tom hovoriť potom podrobnejšie vo svojom vystúpení, na ktoré sa chystám v ústnej rozprave, keď sme oslovili my prostredníctvom bývalého prezidenta Hasičského a záchranného zboru generála Nejedlého dobrovoľných hasičov, veľmi ochotne prišli do Michaloviec, postavili nám stany dokonca z Oravy či z iných kútov Slovenska. Boli ochotní podieľať sa na riešení tých aktuálnych problémov, na ktoré štát momentálne bol schopný zareagovať, no a potom, keď sa situácia zmenila a už štát sa začal ujímať svojej úlohy, tak týmto dobrovoľným hasičom bolo surovo, by som povedal, surovo, tak imperatívne nariadené, že tieto stany si majú zbaliť, že sa majú stiahnuť a nemajú pomaly tam čo robiť. Musím povedať, že som sa trošku hanbil pred nimi, keď to naozaj aj nakoniec urobili. Je pravdou, že štát tam vybudoval aj vďaka tej spomínanej problematickej firme to svoje stanové mestečko, ale toho poďakovania sa od kompetentných nedostalo. Neviem, či to bolo spôsobené práve tým, že nám s tým pomáhal už spomínaný generál Nejedlý. Takže určite by stálo, aby sa ich služby využívali intenzívnejšie a oni naozaj boli ochotní a podľa mňa sú ochotní naďalej na tom participovať.
M. Hort, podpredseda NR SR: (2009-10-22):
Uzatváram možnosť prihlásiť sa s faktickou poznámkou. Nech sa páči, pán poslanec.
Blanár, Juraj, podpredseda NR SR (2023-05-18):
Teraz poprosím spoločného spravodajcu z výboru pre financie a rozpočet pána poslanca Tomáša Lehotského, aby uviedol výsledky rokovania vo výboroch a rovnako navrhol a zdôvodnil návrh a stanovisko gestorského výboru. Nech sa páči.
Matovič, Igor, poslanec NR SR (2017-02-08):
Pán predsedajúci, žiadam o vytvorenie priestoru na ospravedlnenie, ku ktorému ma vyzval mandátový a imunitný výbor. Zdôvodňujem, že pri bode č. 5 tejto schôdze som bol riadne ospravedlnený zo schôdze Národnej rady a preto som, žiaľ, túto možnosť využiť nemohol. Nevytvorenie priestoru budem považovať za úmyselné konanie zo strany vedenia Národnej rady, ako mi zabrániť v ospravedlnení. Kapitán Andrej Danko dnes spochybnil moje ospravedlnenie zo stredy minulého týždňa na čas od 9.00 hod. do 9.30 hod. s tým, že som o hodinu neskôr mal tlačovú besedu. To považujem za bezprecedentnú šikanu opozičného poslanca. Ďakujem za pochopenie.
Sulík, Richard, predseda NR SR (2011-02-01):
Ďakujem pekne. Otváram rozpravu. Do rozpravy som dostal písomnú prihlášku za klub SMER – sociálna demokracia pána poslanca Madeja a písomnú prihlášku pánov poslancov Poliačika a Kolesíka. Pred pánom poslancom Madejom chce vystúpiť pani ministerka a potom vás teda poprosím. Nech sa páči, pani Žitňanská. A predtým ešte prišiel nás navštíviť pán Harabin, ktorý v zmysle § 28, prepáčte, v zmysle § 28, áno, ods. 2 žiada o vystúpenie. Pýtam sa, či je takýto súhlas. (Nesúhlasná reakcia z pléna.) Keď nie, poprosím, budeme hlasovať. Prosím, hlasujte teraz, či súhlasíte s tým, aby pán poslanec Harabin mal možnosť vystúpiť v Národnej rade, pán predseda Najvyššieho súdu Harabin mal možnosť vystúpiť v Národnej rade. Hlavne hlasujte. Poprosím zistiť, či sú technické problémy so zariadením. Prosím vás, vytiahnite karty a zopakujeme hlasovanie. Prosím, hlasujte teraz. (Hlasovanie.) Hlasovalo 58 poslancov. Národná rada nie je uznášaniaschopná. Pán predseda Najvyššieho súdu Harabin nemá možnosť vystúpiť pred Národnou radou. Pani ministerka Žitňanská, máte slovo.
Kéry, Marián, poslanec NR SR (2020-04-29):
Ďakujem za slovo, pán podpredseda. Pán poslanec Šutaj Eštok, tvoje vystúpenie bolo založené na faktoch, bolo faktografické, z tohto hľadiska ho oceňujem. Je naozaj zaujímavé, že rodiaca sa vláda, vládna koalícia nečakala, čo sa týka programového vyhlásenia vlády, na nejaké súdy a vysvedčenie od analytikov a odborníkov, ale radšej si vystavila známku sama a to hneď na prvej strane dokumentu, odcitujem: „Predkladáme preto toto programové vyhlásenie, ktoré je najambicióznejším plánom na zmenu fungovania Slovenska k lepšiemu v jeho histórii.“ No, skutočne sa jedná, ale žiaľ len v úvodzovkách, o veľmi, veľmi veľkú pokoru. Pán poslanec, ty si vo svojom vystúpení hovoril aj o ďalších veciach, ktoré sú v programovom, napríklad o tom, že odcitoval si, vo voľbách „občania Slovenskej republiky vyjadrili výraznú túžbu po zmene“. Mohli sme všimnúť, že či už ministri, alebo poslanci vládnej koalície v tej komunikačnej rovine hovoria a zvýrazňujú kontrast medzi zlou minulosťou, ktorú symbolizoval podľa nich SMER – sociálna demokracia, a svetlou budúcnosťou v spojitosti s najambicióznejším plánom v histórii Slovenska. Len zaujímavé je to, že vláda vo svojom programovom vyhlásení vo viac ako sto prípadoch konštatuje alebo sa zaväzuje pokračovať v aktivitách, či už, alebo témach, alebo kľúčových postupoch predchádzajúcich vlád. Mohol by som odcitovať, ale nemám toľko času vo faktickej poznámke, ale naozaj je to zaujímavé, pretože to popiera veľkú časť toho, čím nás súčasná koalícia kritizuje.
Laššáková, Jana, podpredsedníčka NR SR (2013-09-19):
Pán poslanec, chcete položiť doplňujúcu otázku? Áno. Nech sa páči.
Figeľ, Ján, podpredseda NR SR (2012-12-11):
Na vystúpenie pána poslanca sú tri faktické poznámky. Končím možnosť hlásiť sa s faktickými. Pán poslanec Pavol Zajac.
V. Veteška, podpredseda NR SR: (2007-10-16):
Dávam slovo spravodajcovi, ktorého určil navrhnutý gestorský výbor, výbor pre obranu a bezpečnosť, pánovi poslancovi Richterovi. Nech sa páči, pán poslanec.
Sulík, Richard, predseda NR SR (2011-06-30):
Pán poslanec Žiga.
Ďuriš Nicholsonová, Lucia, podpredsedníčka NR SR (2016-11-25):
Rozpravu k štátnemu rozpočtu uzavrie posledný prihlásený do rozpravy pán poslanec Budaj, nech sa páči.
Sloboda, Vladimír, poslanec NR SR (2019-05-15):
Ďakujem pekne. Pán kolega, spomínali ste, že vďaka tejto správe by sa rozprúdila diskusia. Tak ja dúfam, že naozaj nielen by sa rozprúdila diskusia, ale naozaj dosiahli by sme konkrétne kroky a opatrenia, ktoré by mohli viesť, či už k zmene vo výuke konkrétnych predmetov alebo prípadne dotiahnutiu nových predmetov do výuky tak, aby sa žiaci už od najmenších ročníkov alebo študenti viedli k tomu, aby vedeli kvalitne komunikovať, diskutovať či spolupracovať medzi sebou. Niektoré školy to už postupne zavádzajú, aj keby som to povedal, že skôr ide o individuality medzi učiteľmi, ani nie tak ako škola samotná, ale takéto veci naozaj treba podporovať systematicky, nielen postaviť to na individuáloch učiteľov. A druhá vec, čo ste spomenuli, čo sa týka toho názorného zobrazovania, prezentácia – či už vo forme grafov, alebo akýmkoľvek spôsobom vizuálnym, tak myslím si, že by si mali nechať i tu kolegovia aj v parlamente poradiť od či už psychológov, alebo pedagógov. Keby sme mohli im vizuálne poriadne odprezentovať to, čo im predkladáme, tak možno by konečne pochopili, čo im vlastne predkladáme, a aj by za to zdvihli ruku. Ďakujem pekne.
P. Paška, predseda NR SR: (2008-12-05):
(Hlasovanie.) 134 prítomných, 99 za, 21 proti, 9 sa zdržalo, 5 nehlasovali. Návrh zo spoločnej správy sme odsúhlasili.
Hajšelová, Petra, poslankyňa NR SR (2023-03-21):
Prosím, pán predseda, aby ste dali hlasovať o tom, že Národná rada prerokuje návrh ústavného zákona v druhom čítaní.
V. Veteška, podpredseda NR SR: (2006-02-07):
K. Ondriaš, poslanec: Ďakujem za slovo. Pán poslanec Lintner, vo svojom vystúpení ste veľmi zdôrazňovali, aké je kapitalistické zdravotníctvo dobré, a porovnávali ste ho s rakúskym zdravotníctvom. Pán poslanec Lintner, my sme mali kapitalistické zdravotníctvo a ja vám teraz poviem niektoré štatistické údaje z roku 1937 a porovnám výsledok kapitalistického slovenského zdravotníctva s rakúskym zdravotníctvom. Napríklad dojčenská úmrtnosť do jedného roku na 1 000 živo narodených v roku 1937 na Slovensku bola 151, v Nemecku 50, v Rakúsku 90, v Dánsku 60, v Nórsku a Švédsku asi 50. Až socialistické zdravotníctvo znížilo detskú úmrtnosť zo 151 na 14. Poviem ďalšie údaje, ktoré sa týkajú počtu hlásených úmrtí na TBC na 10 000 obyvateľov v roku 1921 až 1925: Slovensko 22, Anglicko 10, Nemecko 13, Holandsko 10, Dánsko 9 atď. Až socialistické zdravotníctvo to znížilo skoro na nulu. Ďalší údaj – počet hlásených úmrtí na zápal pľúc na 10 000 obyvateľov v roku 1921 až 1925: Slovensko 19, Anglicko 9, Holandsko 10, Dánsko 13, Švédsko 8 atď. Až socialistické zdravotníctvo vyrovnalo tento rozdiel. Pán poslanec Lintner, nemáte žiadne vedomosti, ako funguje kapitalistické zdravotníctvo. Ďakujem.
Figeľ, Ján, podpredseda NR SR (2015-11-11):
Ja nekričím, hovorím nahlas. Pokračujte.
Jurinová, Erika, podpredsedníčka NR SR (2015-06-30):
Ďakujem pekne. Teraz dávam možnosť prihlásiť sa do rozpravy ústne. Nikto nevyužil možnosť. Vyhlasujem rozpravu za skončenú. Pán navrhovateľ, nech sa páči, máte slovo.
Pellegrini, Peter, predseda NR SR (2015-09-25):
Prezentujme sa a hlasujme o určení vládneho návrhu zákona výborom, určení gestorského výboru, ako aj lehôt na jeho prerokovanie. (Hlasovanie.) Prítomných 123 poslancov, za hlasovalo 119, zdržali sa 4 poslanci. Konštatujem, že Národná rada pridelila návrh zákona výborom, určila gestorský výbor a príslušné lehoty výborom na prerokovanie v druhom čítaní. Pred tým, ako požiadam pána poslanca Martvoňa, aby uviedol 	hlasovanie o bode 85 schváleného programu, mi dovoľte na balkóne privítať deti z mikroregiónu Medzičilizie. Vitajte u nás! (Potlesk.) Pán poslanec, uveďte hlasovanie v prvom čítaní o vládnom návrhu zákona o tvorbe právnych predpisov a o Zbierke zákonov Slovenskej republiky (tlač 1712). (Hlasovanie o vládnom návrhu zákona o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov , tlač 1712.)
Blanár, Juraj, podpredseda NR SR (2020-11-03):
Dobre, zaevidoval som, pani spravodajkyňa, o 17-tej hodine budeme o tomto bode hlasovať. Čiže ešte tu boli faktické poznámky? (Reakcia z pléna.) Tak sa ospravedlňujem, beriem späť. Čiže boli tu? Nie, nie, ja som neevidoval, takto sa chcem spýtať, evidovali ste faktickú poznámku na vystúpenie? (Reakcia z pléna.) Tak potom beriem späť. To znamená, že faktické poznámky na vystúpenie pani spravodajkyne v rozprave, lebo bola v rozprave, pani poslankyňa Pleštinská ako prvá. Nech sa páči. Ospravedlňujem sa.
Šimečka, Michal, podpredseda NR SR (2024-01-08):
Ďakujem. Pán poslanec Dostál.
T. Cabaj, podpredseda NR SR: (2009-09-11):
Gestorský výbor, výbor pre hospodársku politiku, určil za spravodajcu pána poslanca Pavla Pavlisa. Nech sa páči, pán poslanec, máte slovo.
Kuffa, Štefan, poslanec NR SR (2014-03-21):
Pán kolega, prepáčte mi, že na vás ako reagujem, ale aj na ten záver chcem zareagovať a chcem vás ubezpečiť, že mám dostatok empatie a prejavím ju hlasovaním, že podporím v hlasovaní tento ústavný návrh zákona. Aj jeden, aj druhý. K tomu druhému som mal trošku takú výhradu, čo sa týkalo tej imunity, ale, samozrejme, chcem jednu aj druhú vec podporiť. Inak vás sa naozaj veľmi ťažko ako sleduje, lebo ten rýchly sled myšlienok, aj tej komunikácie, tak je to veľakrát veľmi, veľmi ťažké ako udržať to tempo, ale súhlasím. Áno, však ste to veľmi pekne povedali. Nikoho nemožno nútiť, aby s niekým žil, hej. Ja si myslím, že sme normálna, kultivovaná spoločnosť a to aj rešpektujeme. Aj veľmi pekne ste to tak podčiarkli, aj zvýraznili tú skutočnosť. Ak po nás prídu tuná poslanci Národnej rady a uznesú sa na niečom inom, ale žijeme teraz dobu takú, kde my pokladáme manželstvo za niečo posvätné, a rodinu, preto to chceme prijať v ústavnom zákone a prijať ústavný zákon. Ak bude tu raz plénum Národnej rady také, ktoré spochybní tento inštitút alebo ho oslabí, prosím, budeme musieť rešpektovať aj túto vec. Ale teraz je tuná tá chvíľa a ja sa teším, že je tá chvíľa, a chcem veriť a aj úprimne verím, že tento návrh zákona prejde aj druhým, aj tretím čítaním a naozaj 1. septembra bude mať tú účinnosť tak, ako je to navrhnuté v návrhu zákona. Bude to také symbolické, zároveň aj sviatok. Myslím si, že táto krajina aj tento ľud si zaslúži takýto pekný, milý darček. Ďakujem. V podobe ústavného zákona.
I. Farkas, poslanec: (2010-03-02):
Ak niekto z vás rozumiete po anglicky, po francúzsky, nech sa páči, môžete navštíviť web stránku Rady Európy a tam si celú diskusiu môžete prečítať, vlastne všetky vystúpenia všetkých účastníkov. Boli tam štyria. Bol tam expert WHO pán Dr. Kejdži Fukuda, bol tam Luc Hessel za organizáciu zastrešujúcu výrobcov očkovacích látok a napokon tam boli dvaja nemeckí profesori, pán Dr. prof. Wodarg, iniciátor diskusie a vôbec ten, ktorý predkladal správu a má záujem, aby okrem výboru sa na júnovom zhromaždení zaoberalo touto problematikou aj Parlamentné zhromaždenie. A napokon tam bol pán prof. Keie z univerzity Münsteru, takisto odborný profesor, čo sa týka epidemiológie. A myslím si, že bola to veľmi živá, veľmi zaujímavá diskusia. Odborníci poslanci, nech sa páči, môžete navštíviť stránky Rady Európy. Ďakujem pekne.
P. Hrušovský, podpredseda NR SR: (2001-12-06):
Bod 1 zo spoločnej správy sme neschválili. Ďalší návrh, môžeme hlasovať o bode 2.
Hrnčiar, Andrej, podpredseda NR SR (2016-10-27):
Môžte, ak krátko, tak môžte dokončiť.
Ďuriš Nicholsonová, Lucia, podpredsedníčka NR SR (2019-01-31):
Ďalšia vyžrebovaná otázka, od pána poslanca Kvorku: „Pán predseda, zvolali ste stretnutie medzirezortnej koordinačnej skupiny pre brexit. Aké odporúčania ste prijali v prípade oboch scenárov brexitu?“
Hrnčiar, Andrej, podpredseda NR SR (2018-06-21):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Končím možnosť nahlásiť sa do rozpravy. Nech sa páči, pán poslanec Matovič.
Laurenčík, Milan, podpredseda NR SR (2020-10-20):
Pani poslankyňa Zita Pleštinská.
Viskupič, Marián, poslanec NR SR (2023-02-07):
Dve minúty, pán predseda.
Hraško, Igor, poslanec NR SR (2015-11-27):
Ďakujem za slovo. Keďže v rozprave neodzneli žiadne procedurálne návrhy, prosím, dajte hlasovať o tom, že sa Národná rada podľa § 73 ods. 3 písm. c) uzniesla na tom, že prerokuje predmetný návrh zákona v druhom čítaní.